**simbioze**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

clar de lună clar de lună,

răsărit de ochi în spumă

zidul împrejur m-adună

clar de lună, clar de stea,

piept peste zidirea mea.

răsărind între răzoare,

sorb lumina din izvoare,

scăpărând poteci pe ape,

ochiul lumii o să crape,

să pătrundă-a mea privire

în toiag de amintire.

să slobod răul de fluturi

ție să-ți strivesc săruturi.

clar de lună argintie,

viața ta mi-aș da-o mie.